Diari Oficial de la Generalitat Valenciana


Sumari del DOGV 9921, del 23-08-2024 (2024/8552)

RESOLUCIÓ d'1 d'agost de 2024, de revocació de la Resolució de 29 de desembre de 2022, de la Direcció General d’Emergència Residencial, Funció Social de la Vivenda i Observatori de l’Hàbitat i Segregació Urbana, de concessió de les ajudes convocades mitjançant l’Orde 4/2022, de 21 de juny, de la Vicepresidència Segona i Conselleria d’Habitatge i Arquitectura Bioclimàtica per la qual s’aproven les bases reguladores per a la concessió d’ajudes al lloguer de vivendes corresponents al Pla estatal per a l’accés a la vivenda 2022-2025, i convocatòria per a l’exercici 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9921

Data del DOGV
:   23-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8552

CVE
:   MCOE-S-5762-7796

Data del document
:   01-08-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * lloguer
    * habitatge

|  |  |
| --- | --- |
| Fase R: | GASTOS/2024/1780505209  GASTOS/2024/1761620259 Complementari retenció de crèdit |
| Fase A: | GASTOS/2024/9840249464 |
| Fase D: | GASTOS/2024/8826993259  GASTOS/2024/4806570552  GASTOS/2024/9841445581 |

  

Vistes les sol·licituds presentades i vistos els antecedents que consten en la Direcció General de Vivenda, resulten els següents

*Antecedents de fet*

Primer. Mitjançant l’Orde 4/2022, de 21 de juny, de la Vicepresidència Segona i Conselleria d’Habitatge i Arquitectura Bioclimàtica, s’aproven les bases reguladores per a la concessió d’ajudes del Programa d’ajudes al lloguer de vivendes corresponents al Pla estatal per a l’accés a la vivenda 2022-2025, i es procedix a la convocatòria per a l’exercici 2022 (DOGV 9372, 30.06.2022).

Segon. Per Resolució de data 29 de desembre de 2022, de la Direcció General d’Emergència Residencial, Funció Social de la Vivenda i Observatori de l’Hàbitat i Segregació Urbana, es concedixen i es deneguen les ajudes al lloguer de vivenda convocades mitjançant l’Orde 4/2022, de 21 de juny, de la Vicepresidència Segona i Conselleria d’Habitatge i Arquitectura Bioclimàtica, que corresponen al Programa d’ajudes al lloguer de vivendes per a l’exercici 2022 (DOGV 9502, 31.12.2022).

Tercer. Alertats per una gran quantitat de queixes i recursos presentats amb posterioritat a la publicació de la Resolució de concessió de 29 de desembre de 2022 mencionada, es va constatar d’ofici la comissió d’errors en la resolució adoptada. Revisats els expedients, s’han detectat determinats errors en la resolució adoptada pel fet que no s’havia tingut en compte tota la documentació aportada per alguns peticionaris en el moment de la resolució d’estes ajudes, a causa de problemes en la ferramenta informàtica utilitzada per a la gestió d’estes ajudes. Alguns expedients, respecte dels quals no van funcionar correctament les utilitats informàtiques previstes, pel fet que l’aplicació informàtica no va activar correctament els automatismes previstos per a reconéixer la documentació aportada, s’haurien d’haver inclòs en el llistat de sol·licituds estimades.

Quart. Així doncs, ja va ser dictada una primera resolució de revocació parcial de data 5 d’abril de 2023 una vegada revisada la documentació aportada dels expedients afectats i baremats, i es va procedir a concedir l’ajuda corresponent fins a esgotar el crèdit pressupostari disponible en la línia pressupostaria pertinent en el moment de dictar la resolució de revocació, el mes d’abril de 2023.

Mitjançant esta resolució de revocació no van poder ser atesos tots els expedients que eren susceptibles de ser estimats, pel fet que en el moment temporal mencionat es trobaven pendents d’incorporar els saldos romanents corresponents a esta convocatòria i no hi havia suficient crèdit disponible en la línia S1531, i es van quedar sol·licituds sense poder ser ateses.

Quint. Una vegada revisada la documentació aportada dels expedients afectats i baremats, es procedix a concedir l’ajuda corresponent a les 94 persones beneficiàries que han aconseguit la puntuació màxima ordenada de més a menys puntuació, la puntuació mínima definitiva és segons barem de 0 i 0,279 i per a la mateixa puntuació s’ha seguit el criteri del punt de tall establit en la Resolució de concessió de 29 de desembre de 2022.

Sext. Denegar l’ajuda a les 22 persones que s’indiquen en l’annex II per no aconseguir la puntuació mínima definitiva, segons barem de 0 i 0,279, establida per a ser estimades, i per a la mateixa puntuació s’ha seguit el criteri de la data i hora de presentació de la sol·licitud.

Sèptim. D’acord amb la Llei 39/2015, d’1 d’octubre, del procediment administratiu comú de les administracions públiques, que en l’article 109 regula la revocació d’actes i rectificació d’errors, és procedent rectificar d’ofici els errors materials, de fet, o aritmètics existents que s’han detectat, revisant i actualitzant tots els expedients en els quals va esdevindre l’error detectat.

Una vegada produïda la regularització comptable dels saldos romanents, és procedent continuar amb el procés de revisió i finalitzar la revocació de la resolució de concessió d’ajudes citada anteriorment.

Octau. En l’exercici 2023 es va realitzar una retenció de crèdit amb caràcter plurianual per import de 500.000 euros, 375.000 euros dels quals es van imputar a càrrec del pressupost 2023 amb fons propis i 125.000 a l’exercici 2024, per a atendre la resolució de revocació mencionada. Es va preparar la documentació per a dictar la resolució mencionada, però finalment no va poder ser comptabilitzada la fase d’autorització i disposició del crèdit per tancament comptable, per la qual cosa és procedent dictar esta resolució de revocació en este exercici pressupostari.

Per a fer-ho s’ha retingut crèdit en la sublínia L20701561 de la línia S1178 denominada «Ajudes al lloguer de vivenda. Pla estatal d’accés a la vivenda 2022-2025», per import de 500.000 euros, del programa pressupostari 431C00 «Emergència residencial i funció social» dels pressupostos de la Generalitat per a 2024, procedent de fons propis, segons el detall següent:

|  |  |  |  |  |  |
| --- | --- | --- | --- | --- | --- |
| *C. GESTOR* | *POSICIÓ PRES.* | *FONS* | *CAPÍTOL* | *LÍNIA* | *IMPORT* |
| P460706676038 | G.431C00.48595 |  | IV | J97371165 | 500.000,00 |

  

*Fonaments de dret*

Primer. És competent per a resoldre la directora general de Vivenda, d’acord amb el que establix el resolc quint de la Resolució, de 15 de maig de 2024, de la vicepresidenta i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència i Conselleria de Servicis Socials, Igualtat i Vivenda (DOGV 9851, 17.05.2024), en relació amb l’article 4 del Decret 10/2023, de 19 de juliol, del president de la Generalitat, pel qual es determina el nombre i la denominació de les conselleries i les seues atribucions, completat pel Decret 112/2023, de 25 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, en l’article 46, amb les modificacions introduïdes pel Decret 126/2023, de 4 d’agost, del Consell, i el Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència i Conselleria de Servicis Socials, Igualtat i Vivenda, que configura l’estructura i les funcions dels òrgans superiors i directius i definix les seues competències. Tot això d’acord amb la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i la Llei 38/2003, de 17 de novembre, general de subvencions.

Segon. Detectats els errors materials en la Resolució de 29 de desembre de 2022, de concessió de les ajudes de la convocatòria citada, i d’acord amb l’article 109 de la Llei 39/2015, d’1 d’octubre, del procediment administratiu comú de les administracions públiques, que regula la revocació d’actes i la rectificació d’errors, és procedent revocar de manera parcial la Resolució de concessió de 29 de desembre mencionada.

Tercer. D’acord amb la base tercera, apartat quart, i la condició tercera, apartat quart, de l’Orde 4/2022, de 21 de juny, de la Vicepresidència Segona i Conselleria d’Habitatge i Arquitectura Bioclimàtica, per la qual s’aproven les bases reguladores per a la concessió d’ajudes del Programa d’ajudes al lloguer de vivenda corresponents al Pla estatal per a l’accés a la vivenda 2022-2025, i convocatòria per a l’exercici 2022; i l’article 11, apartat 6, del Decret 77/2019, de 7 de juny, del Consell, de regulació del procediment de gestió del pressupost de la Generalitat, es permet en les convocatòries d’ajudes en règim de concurrència competitiva realitzar un augment del crèdit disponible que atenga una resolució complementària de concessió de les ajudes en la qual s’incloguen les sol·licituds que han resultat beneficiàries una vegada rectificats els errors materials que són objecte d’esta resolució de revocació. Així doncs, amb l’existència de crèdit disponible en la línia, es procedix a la revocació parcial de la resolució mencionada i, en conseqüència, la concessió de les ajudes sobre la base d’este crèdit disponible.

Vista l’acta de la reunió de l’òrgan col·legiat i la proposta de resolució de data 5 de juliol de 2024; la Llei 39/2015, d’1 d’octubre, del procediment administratiu comú de les administracions públiques; la Llei 1/2015, de 6 de febrer, d’hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i l’altra normativa que siga necessari i pertinent aplicar,

RESOLC

*Primer*

Revocar parcialment la Resolució de concessió de 29 de desembre de 2022, per la qual es van declarar desistides o denegades sol·licituds sobre les quals no es va tindre en compte tota la documentació presentada.

*Segon*

Concedir les ajudes al lloguer de vivenda, corresponents a la convocatòria de 2022, a 94 persones beneficiàries que figuren en l’annex I, per import de quatre-cents tres mil huit-cents cinquanta-huit euros amb cinquanta-quatre cèntims (403.858,54 euros), amb càrrec al crèdit disponible en el pressupost de 2024 del centre gestor Z707017391054, en la posició pressupostària G.431C00.48994 de la línia A216964910 del capítol IV, d’ajudes al lloguer de vivenda per a l’exercici 2024 amb càrrec a fons propis de la Generalitat, regulades en l’Orde 4/2022, de 21 de juny, de la Vicepresidència Segona i Conselleria d’Habitatge i Arquitectura Bioclimàtica per la qual s’aproven les bases reguladores per a la concessió d’ajudes al lloguer de vivendes corresponents al Pla estatal per a l’accés a la vivenda 2022-2025, i convocatòria per a l’exercici 2022. Segons el detall següent:

|  |  |  |  |  |  |
| --- | --- | --- | --- | --- | --- |
| *C. GESTOR* | *POSICIÓ PRES.* | *FONS* | *CAPÍTOL* | *LÍNIA* | *IMPORT* |
| U808746037343 | G.431C00.48982 |  | IV | I09382161 | 403.858,54 |

  

I resulta la concessió d’estes ajudes distribuïdes territorialment, d’acord amb el detall següent:

|  |  |  |  |
| --- | --- | --- | --- |
| *Alacant* | *Castelló* | *València* | *Total* |
| 23.612,50 | 32.232,00 | 348.014,04 | 403.858,54 |

  

*Tercer*

Denegar l’ajuda a les 22 persones que s’indiquen en l’annex II per no aconseguir la puntuació mínima definitiva, segons barem de 0 i 0,279, establida per a ser estimades, i per a la mateixa puntuació s’ha seguit el criteri de la data i hora de presentació de la sol·licitud.

*Quart*

Es manté la validesa i l’eficàcia dels apartats de la resolució del procediment que no han sigut rectificats per esta resolució de revocació. Esta resolució afecta específicament expedients respecte dels quals no van funcionar correctament les utilitats informàtiques previstes, pel fet que l’aplicació no va activar correctament els automatismes previstos per a reconéixer la documentació aportada, per la qual cosa la ferramenta informàtica havia d’haver inclòs estos expedients en el llistat de sol·licituds estimades.

*Quint*

Esta resolució no afecta les ajudes ja resoltes incloses en el Llistat de persones o unitats de convivència beneficiàries de les ajudes al lloguer de la vivenda, publicat en l’annex I de la Resolució de 29 de desembre de 2022 (DOGV 9502, 31.12.2022).

*Sext*

Es procedix a corregir l’error següent produït en la Resolució de revocació de data 5 d’abril de 2023, publicada en el *Diari Oficial de la Generalitat Valenciana*  núm. 9572 (DOGV 12.04.2023):

A on diu en el resolc primer: «Revocar parcialment la Resolució de concessió de 29 de desembre de 2022, per la qual es van declarar desistides les 1.306 sol·licituds que consten en l’annex II de la resolució mencionada».

Ha de dir: «Revocar parcialment la Resolució de concessió de 29 de desembre de 2022, per la qual es van declarar desistides les 1.243 sol·licituds, 50 sol·licituds denegades i 13 sol·licituds que per error no van ser publicades en la resolució mencionada».

Esta resolució de revocació de la Resolució de 29 de desembre de 2022 (DOGV 9502, 31.12.2022) es publicarà en el *Diari Oficial de la Generalitat Valenciana*. Els sol·licitants que hagen facilitat un número de telèfon mòbil podran ser avisats de la publicació de la llista definitiva mitjançant un missatge de text SMS. La publicació en el *Diari Oficial de la Generalitat Valenciana*  substituirà la notificació individual de la resolució, d’acord amb el que preveu la legislació del procediment administratiu comú.

Així mateix, esta resolució de revocació es publicarà en el portal [www.gva.es](http://www.gva.es), a on es podrà accedir a l’apartat Consulta la teua notificació, a través del qual les persones interessades podran consultar l’estimació de la seua sol·licitud.

Per a l’abonament de la subvenció les persones o unitats de convivència beneficiàries hauran d’aportar la documentació justificativa dels pagaments de la renda de lloguer corresponent als mesos de 2022, en el termini d’un mes a comptar de la data de publicació d’esta resolució en el *Diari Oficial de la Generalitat Valenciana*. Esta aportació es podrà realitzar mitjançant procediment telemàtic habilitat en la seu electrònica de la Generalitat, [www.gva.es](http://www.gva.es).

Contra esta resolució, que posa fi a la via administrativa, es podrà interposar un recurs potestatiu de reposició davant de la directora general de Vivenda en virtut de la delegació de competències efectuada en el resolc sext, punt 22, i concordants de la Resolució de 15 de maig de 2024, de la vicepresidenta i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència i Conselleria de Servicis Socials, Igualtat i Vivenda (DOGV 9851, 17.05.2024), en relació amb l’article 4 del Decret 10/2023, de 19 de juliol, del president de la Generalitat, pel qual es determina el nombre i la denominació de les conselleries i les seues atribucions, completat pel Decret 112/2023, de 25 de juliol, del Consell, pel qual establix l’estructura orgànica bàsica de la Presidència i de les conselleries de la Generalitat, en l’article 46, amb les modificacions introduïdes pel Decret 126 /2023, de 4 d’agost, del Consell, en el termini d’un mes a comptar de l’endemà de la notificació, de conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l’endemà de la notificació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 1 d'agost de 2024

(p. d. Resolució 15.05.2024, de la vicepresidenta segona i consellera de Servicis Socials, Igualtat i Vivenda; DOGV 9851, 17.05.2024)

Ana Isabel Caballer Almela

Directora general de Vivenda

Esta disposició conté annexos. Consulteu-ne la versió en PDF.